Karatetræner dømt for at afstraffe syv børn - sn.dk - Forsiden - Østsjælland - Stevns
Artiklen: Karatetræner dømt for at afstraffe syv børn
Karatetræner dømt for at afstraffe syv børn
Opdateret 09. februar 2018 kl. 13:00
Stevns - 09. februar 2018 kl. 12:58
Dansk Karate Unions børne- og juniorstævne foregik i august 2016 på Stevns Naturcenter ved Mandehoved. Her deltog børn i aldersgruppen syv til 14 år fra karateklubber i hele landet. En episode fra denne lejr var for nylig en sag for Retten i Roskilde, hvor cheftræneren på lejren var tiltalt for at have tilskyndet 33 deltagende børn til at slå syv andre børn i bagdelen med bælterne fra deres såkaldte gi.
Den nu 54-årige cheftræner har nægtet sig skyldig i tiltalen og desuden betridt den erstatningspligt for tort på 5.000 kroner, som forældrene til én af de syv-årige deltagere har krævet.
Anklagemyndigheden nedlagde under sagen påstand om fængsel i 60 dage til tre måneder, der eventuelt kunne gøres betinget med vilkår om samfundstjeneste.
Dommen blev dog noget mildere end den påståede og endte med en bødestraf på i alt otte dagbøder på hver i sær 500 kroner - sammenlagt 4.000 kroner - med en forvandlingsstraf på otte dages fængsel.
Tiltalte blev endvidere pålagt at betale sagens omkostninger - dog kun halvdelen af salæret til den beskikkede forsvarer, hvor statskassen betaler den anden halvdel. Og den 54-årige karateinstruktør blev frifundet for at betale erstatning.
Både den tiltalte og anklagemyndigheden har efterfølgende anket dommen. Forsvareren kræver fortsat frifindelse, mens anklageren vil have skærpet dommen i sagen, der altså nu går videre til Østre Landsret.
11:47 Video og billeder: Brækkede fliser på biblioteket
06:13 Dømt for at ville sælge ulovlige jagter
1. Dømt for at ville sælge ulovlige jagter
2. Video og billeder: Brækkede fliser på biblioteket
3. Nye tider på arkivet i Hårlev
5. Syngende babyer og opstart af spirekor
6. Foredrag med fossiler og fede historier
9. Søg penge til den gode oplevelse
10. Video: Udsolgt kulturhus fejrede sine 30 år
6. Vi har mange muligheder, hvis vi bare tør gribe dem
8. Dømt for at ville sælge ulovlige jagter
5. Blomster på den gamle tankstation
11:15 FC København vil ryste tømmermænd af sig
5. Fire unge anholdt efter voldsomt hjemmerøveri mod 88-årig
Plejeselskabet Attendo vil få en meget bedre økonomi,. når det...